pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงสาธารณสุข ติดตามพัฒนาการเด็กในถิ่นทุรกันดาร จ.แม่ฮ่องสอน
วันศุกร์ที่ 25 พฤษภาคม 2561
ปลัดกระทรวงสาธารณสุข ติดตามพัฒนาการเด็กในถิ่นทุรกันดาร จ.แม่ฮ่องสอน
ปลัดกระทรวงสาธารณสุข ติดตามพัฒนาการเด็กในถิ่นทุรกันดารตามพระราชดําริสมเด็จพระเทพรัตนราชสุดาฯ สยามบรมราชกุมารี ที่ศูนย์การเรียนตํารวจตระเวนชายแดนบ้านดอยแสง อ.เมือง จ.แม่ฮ่องสอน ซึ่งทุกภาคส่วนร่วมกันแก้ไขปัญหาโภชนาการและอนามัยสิ่งแวดล้อม ควบคุมหนอนพยาธิ
ปลัดกระทรวงสาธารณสุข ติดตามพัฒนาการเด็กในถิ่นทุรกันดารตามพระราชดําริสมเด็จพระเทพรัตนราชสุดาฯ สยามบรมราชกุมารี ที่ศูนย์การเรียนตํารวจตระเวนชายแดนบ้านดอยแสง อ.เมือง จ.แม่ฮ่องสอน ซึ่งทุกภาคส่วนร่วมกันแก้ไขปัญหาโภชนาการและอนามัยสิ่งแวดล้อม ควบคุมหนอนพยาธิ กําจัดโรคมาลาเรีย
วันนี้ (25 พฤษภาคม 2561) นายแพทย์เจษฎาโชคดํารงสุข ปลัดกระทรวงสาธารณสุข พร้อมด้วยแพทย์หญิงพรรณพิมล วิปุลากร รองปลัดกระทรวงสาธารณสุข นายแพทย์วชิระ เพ็งจันทร์ อธิบดีกรมอนามัย นายแพทย์สุวรรณชัย วัฒนายิ่งเจริญชัย อธิบดีกรมควบคุมโรคนายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุข เขตสุขภาพที่ 1 และคณะ ตรวจสุขภาพเด็กนักเรียน และตรวจเยี่ยมติดตามการดําเนินงานพัฒนาการเด็กในถิ่นทุรกันดารตามพระราชดําริสมเด็จพระเทพรัตนราชสุดาฯ สยามบรมราชกุมารี ที่ศูนย์การเรียนตํารวจตระเวนชายแดนบ้านดอยแสง อ.เมือง จ.แม่ฮ่องสอน
นายแพทย์เจษฎากล่าวว่า กระทรวงสาธารณสุข ได้ดําเนินการตามพระราชดําริสมเด็จพระเทพรัตนราชสุดาฯ สยามบรมราชกุมารี ในการพัฒนาเด็กและเยาวชนในถิ่นทุรกันดาร พื้นที่ 51 จังหวัดเป้าหมาย โดยจัดทําโครงการส่งเสริมโภชนาการและสุขภาพอนามัยเด็กและเยาวชนในถิ่นทุรกันดาร (กพด.) เพื่อลดอัตราตายทารกน้ําหนักตัวน้อย มีพัฒนาการตามวัย มีภาวะโภชนาการดี สูงสมส่วน ลดโรคคอพอก และโครงการพัฒนาตามพระราชดําริสมเด็จพระเทพรัตนราชสุดาฯ สยามบรมราชกุมารี ด้านการพัฒนาเด็กและเยาวชนในการป้องกันโรคมาลาเรียและหนอนพยาธิ ซึ่งเป็นโรคติดต่อสําคัญในพื้นที่ และส่งผลต่อการเจริญเติบโตของเด็ก โดยจังหวัดแม่ฮ่องสอน มีเป้าหมายดําเนินการในโรงเรียน 39 แห่ง
สําหรับที่ศูนย์การเรียนตํารวจตระเวนชายแดนบ้านดอยแสง ได้บูรณาการทุกภาคส่วน ทั้งรัฐ เอกชน และประชาชนร่วมดําเนินงานเพื่อให้เด็กแข็งแรง มีสุขภาพดี มีพัฒนาการสมวัย ทั้งด้านโภชนาการ จัดอาหารกลางวันให้เด็ก ใช้เกลือเสริมไอโอดีนในอาหารและน้ําเสริมไอโอดีน การควบคุมโรคมาลาเรียและหนอนพยาธิ การพัฒนาอนามัยสิ่งแวดล้อม และการปรับเปลี่ยนพฤติกรรมการบริโภค โดยโรงพยาบาลส่งเสริมสุขภาพตําบลบ้านในสอย โรงพยาบาลศรีสังวาลย์ และสํานักงานสาธารณสุขจังหวัดแม่ฮ่องสอน ได้ดูแลส่งเสริมพัฒนาการเด็กในศูนย์เด็กเล็กบ้านดอยแสง ฝึกอบรมการใช้เครื่องตรวจประเมินพัฒนาการเด็กให้แก่ผู้ดูแลเด็ก พร้อมทั้งสนับสนุนชุดตรวจประเมินพัฒนาการ และยา เวชภัณฑ์ ตรวจสุขภาพนักเรียนทุกคนและให้การดูแลรักษา รวมทั้งตรวจสารไอโอดีนในเกลือบริโภค ตรวจค้นหาหนอนพยาธิและให้ยารักษาในนักเรียน และให้ความรู้โรคหนอนพยาธิแก่ผู้ปกครองและชุมชน
ผลการตรวจสุขภาพในปีการศึกษา 2560 นักเรียนทั้งหมด 80 คน พบว่า เด็กอนุบาลมีน้ําหนักตามเกณฑ์ร้อยละ 65 น้ําหนักค่อนข้างน้อยและน้อยกว่าเกณฑ์ร้อยละ 20 น้ําหนักค่อนข้างมากและมากเกินเกณฑ์ร้อยละ 15 ส่วนเด็กประถมศึกษามีรูปร่างสมส่วนร้อยละ 95 และตรวจนักเรียน 58 คน พบหนอนพยาธิ 5 คน คิดเป็นร้อยละ 8.6
พฤษภาคม4/3 ********************************** 25 พฤษภาคม 2561
รัฐบาลไทย-ข่าวทำเนียบรัฐบาล-รองนายกรัฐมนตรีได้เป็นประธานการประชุมเตรียมการจัดการแข่งขัน Air Race 1 World Cup Thailand 2017
วันพุธที่ 11 ตุลาคม 2560
รองนายกรัฐมนตรีได้เป็นประธานการประชุมเตรียมการจัดการแข่งขัน Air Race 1 World Cup Thailand 2017
รองนายกรัฐมนตรีได้เป็นประธานการประชุมเตรียมการจัดการแข่งขัน Air Race 1 World Cup Thailand 2017
วันนี้ (วันพุธที่ 11 ตุลาคม 2560) เวลา 09.30 น. ณ จ.ชลบุรี
พลเอก ธนะศักดิ์ ปฏิมาประกร รองนายกรัฐมนตรีได้เป็นประธานการประชุมเตรียมการจัดการแข่งขัน Air Race 1 World Cup Thailand 2017 เพื่อติดตามผลการดําเนินงานของอนุกรรมการฝ่ายต่างๆ รวมทั้งตรวจเยี่ยมความพร้อมของเจ้าหน้าที่ และสนามบินที่ใช้ในการแข่งขัน
ในการนี้ทุกฝ่ายยืนยันความพร้อมที่จะจัดงาน ให้ยิ่งใหญ่ สมกับเป็นการเปิดตัวปีท่องเที่ยวไทย หรือ Amazing Thailand tourism year 2018
รัฐบาลไทย-ข่าวทำเนียบรัฐบาล-กสร. กำชับจนท.เร่งให้ความรู้การทำสัญญาจ้างและจ่ายค่าแรงประมงทะเล
วันศุกร์ที่ 20 กรกฎาคม 2561
กสร. กําชับจนท.เร่งให้ความรู้การทําสัญญาจ้างและจ่ายค่าแรงประมงทะเล
กรมสวัสดิการและคุ้มครองแรงงาน กําชับเจ้าหน้าที่ 22 จังหวัดชายฝั่งทะเล เร่งให้ความรู้การทําสัญญาจ้าง จ่ายค่าแรงประมงทะเลแก่นายจ้าง ลูกจ้าง มุ่งแก้ปัญหา IUU Fishing ก่อนก.ย.นี้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า การแก้ไขปัญหาการทําประมงผิดกฎหมาย ขาดการรายงาน และไร้การควบคุม (IUU Fishing) เป็นนโยบายสําคัญของรัฐบาลที่ต้องดําเนินการอย่างจริงจังและต้องขับเคลื่อนให้เห็นผลเป็นรูปธรรมก่อนสหภาพยุโรป (อียู) จะเข้ามาตรวจสอบอีกครั้งในเดือนก.ย.นี้ ซึ่งการดําเนินการดังกล่าวมีการบูรณาการทํางานร่วมกันหลายหน่วยงาน ในส่วนของกระทรวงแรงงาน โดยกรมสวัสดิการและคุ้มครองแรงงานมีภารกิจในการกํากับ ดูแลและคุ้มครองแรงงาน ให้ได้รับสิทธิประโยชน์ตามที่กฏหมายกําหนดและมีคุณภาพชีวิตที่ดี ได้ออกประกาศกําหนดแบบสัญญาจ้างในงานประมงให้สอดคล้องกับประกาศสํานักนายกรัฐมนตรีเรื่องการออกหนังสือคนประจําเรือ ตามกฏหมายว่าด้วยการประมง กําหนดให้นายจ้างจ่ายค่าตอบแทนลูกจ้างเป็นรายเดือนและโอนเงินเข้าบัญชีเงินฝากธนาคารของลูกจ้าง กสร. จึงได้กําชับเจ้าหน้าที่โดยเฉพาะใน 22 จังหวัดชายฝั่งทะเลที่มีศูนย์ควบคุมการแจ้งเรือเข้า – ออก (PIPO) ตั้งอยู่ เร่งให้ความรู้แก่นายจ้าง ลูกจ้างในกิจการประมงทะเลเพื่อให้มีความรู้ความเข้าใจและปฏิบัติได้ถูกต้องตามกฎหมายในเรื่องการทําสัญญาจ้างงานและการจ่ายค่าแรงงานประมงทะเล
นายอนันต์ชัย กล่าวต่อไปว่า นอกจากนี้ ยังได้กําชับให้เจ้าหน้าที่ที่ไปปฏิบัติงานประจําศูนย์ PIPO ทั้ง 32 ศูนย์ ใน 22 จังหวัดชายฝั่งทะเล ปฏิบัติตามระเบียบการตรวจแรงงานและดําเนินคดีอาญาตามกฎหมายคุ้มครองแรงงานในงานประมงทะเลอย่างเคร่งครัด เพื่อให้มีการบังคับกฎหมายใช้อย่างจริงจัง มีแนวปฏิบัติ ที่สอดคล้องตามกฎหมาย และเป็นไปในทิศทางเดียวกัน
รัฐบาลไทย-ข่าวทำเนียบรัฐบาล-สาเหตุใดผู้ป่วยติดเชื้อไวรัสโควิด-19 ที่สูบบุหรี่ จึงมีอาการรุนแรงกว่าผู้ป่วยที่ไม่สูบบุหรี่ ??
วันพุธที่ 27 พฤษภาคม 2563
สาเหตุใดผู้ป่วยติดเชื้อไวรัสโควิด-19 ที่สูบบุหรี่ จึงมีอาการรุนแรงกว่าผู้ป่วยที่ไม่สูบบุหรี่ ??
ทําไมผู้ป่วยติดเชื้อไวรัสโควิด-19 ที่สูบบุหรี่ มีอาการรุนแรงกว่าผู้ที่ไม่สูบบุหรี่ ??
Q : สาเหตุใดผู้ป่วยติดเชื้อไวรัสโควิด-19 ที่สูบบุหรี่ จึงมีอาการรุนแรงกว่าผู้ป่วยที่ไม่สูบบุหรี่ ??
A : เพราะบุหรี่จะเข้าไปทําลายระบบทางเดินหายใจ รวมถึงภูมิคุ้มกันของร่างกาย ซึ่งไวรัสโควิด-19 ก็เป็นไวรัสฯ ที่มีการทําลายปอด ส่งผลเสียหายต่อร่างกายอย่างรุนแรงเช่นกัน ทั้งนี้พบว่ากลุ่มผู้ป่วยที่สูบบุหรี่จะมีอาการรุนแรงกว่ากลุ่มผู้ป่วยที่ไม่สูบบุหรี่ถึง 14 เท่า
รัฐบาลไทย-ข่าวทำเนียบรัฐบาล-พล.อ.ประวิตร’ แสดงความอาลัยและยกย่อง นายวีระชัย พลาศรัย เป็นข้าราชการคนสำคัญของแผ่นดิน
วันจันทร์ที่ 18 มีนาคม 2562
พล.อ.ประวิตร’ แสดงความอาลัยและยกย่อง นายวีระชัย พลาศรัย เป็นข้าราชการคนสําคัญของแผ่นดิน
พล.อ.ประวิตร วงษ์สุวรรณ รองนรม.และรมว.กห. ได้แสดงความอาลัยอย่างสุดซึ้ง หลังทราบข่าวการเสียชีวิตของ นาย วีรชัย พลาศรัย เอกอัครราชทูต ณ กรุงวอชิงตัน สหรัฐอเมริกา
พล.อ.ประวิตร วงษ์สุวรรณ รอง นรม. และ รมว.กห. ได้แสดงความอาลัยอย่างสุดซึ้ง หลังทราบข่าวการเสียชีวิตของ นาย วีรชัย พลาศรัย เอกอัครราชทูต ณ กรุงวอชิงตัน สหรัฐอเมริกา
โดยได้กล่าวแสดงความอาลัยว่า ถือเป็นการสูญเสียข้าราชการคนสําคัญของแผ่นดิน ที่ควรค่าแก่การยกย่อง พร้อมทั้งกล่าวชื่นชม นายวีรชัยฯ ถึงการทุ่มเท เสียสละและมีส่วนสําคัญยิ่งในการปฏิบัติราชการแผ่นดินที่สําคัญๆในเวทีระหว่างประเทศที่ผ่านมา โดยเฉพาะการทําหน้าที่หัวหน้าคณะต่อสู้และชี้แจงต่อศาลโลกคดีปราสาทพระวิหาร รวมทั้งมีส่วนสําคัญยิ่งในการประสานขับเคลื่อนและผลักดันแก้ปัญหาวิกฤติสําคัญๆของชาติในเวทีระหว่างประเทศจนประสบความสําเร็จ ส่งผลดีต่อภาพลักษณ์และผลประโยชน์ของประเทศอย่างมาก ทั้งปัญหาการทําประมงผิดกฎหมาย ( IUU ) , ปัญหาการบินพลเรือน ( ICAO ) , ปัญหาการค้ามนุษย์ , ปัญหาการละเมิดทรัพย์สินทางปัญญา เป็นต้น
รัฐบาลไทย-ข่าวทำเนียบรัฐบาล-รมว.ยุติธรรม ตรวจเยี่ยมสถาบันนิติวิทยาศาสตร์ พร้อมเน้นย้ำการบูรณาการข้อมูลอัตลักษณ์บุคคล และการพัฒนาศักยภาพงานนิติวิทยาศาสตร์ตามมาตรฐานสากล
วันศุกร์ที่ 26 พฤษภาคม 2560
รมว.ยุติธรรม ตรวจเยี่ยมสถาบันนิติวิทยาศาสตร์ พร้อมเน้นย้ําการบูรณาการข้อมูลอัตลักษณ์บุคคล และการพัฒนาศักยภาพงานนิติวิทยาศาสตร์ตามมาตรฐานสากล
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ได้เยี่ยมชมการดําเนินงาน พร้อมทั้งรับฟังปัญหาอุปสรรคในการปฏิบัติงานของสถาบันนิติวิทยาศาสตร์
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ได้เยี่ยมชมการดําเนินงาน พร้อมทั้งรับฟังปัญหาอุปสรรคในการปฏิบัติงานของสถาบันนิติวิทยาศาสตร์
โดยรัฐมนตรีว่าการกระทรวงยุติธรรม ได้เน้นย้ําให้สถาบันนิติวิทยาศาสตร์เร่งขับเคลื่อน
นโยบายการบูรณาการข้อมูลอัตลักษณ์บุคคลตามข้อสั่งการของนายกรัฐมนตรีที่มอบหมาย
ให้กระทรวงยุติธรรม โดยสถาบันนิติวิทยาศาสตร์ เป็นเจ้าภาพหลัก
ในการจัดตั้งศูนย์ข้อมูลอัตลักษณ์บุคคลแห่งชาติร่วมกับหน่วยงานที่เกี่ยวข้อง
เพื่อให้เกิดความร่วมมือและพัฒนาศักยภาพด้านการพิสูจน์หลักฐาน
การเก็บวัตถุพยานเพื่อประกอบการสืบสวนสอบสวน การวิเคราะห์วัตถุพยาน
ซึ่งจะต้องมีฐานข้อมูลที่มีคุณภาพ และเป็นมาตรฐานสากล
เพื่อให้เกิดความเป็นธรรมแก่ประชาชน
ทั้งนี้ รัฐมนตรีว่าการกระทรวงยุติธรรม พร้อมสนับสนุนการดําเนินงาน
ตามนโยบายของรัฐบาลดังกล่าวให้ประสบผลสําเร็จ
โอกาสนี้ รัฐมนตรีว่าการกระทรวงยุติธรรม และคณะ ได้เยี่ยมชมการทํางานของเจ้าหน้าที่
ภายในห้องปฏิบัติการนิติวิทยาศาสตร์ ประกอบด้วย
๑) ห้องปฏิบัติการตรวจพิสูจน์ทางลายพิมพ์นิ้วมือและฝ่ามืออัตโนมัติ
เพื่อเยี่ยมชมการตรวจพิสูจน์เปรียบเทียบลายนิ้วมือ ฝ่ามือ ฝ่าเท้า
การตรวจพิสูจน์หารอยนิ้วมือแฝง ฝ่ามือแฝง ฝ่าเท้าแฝง
ตลอดจนการจัดเก็บฐานข้อมูลลายพิมพ์นิ้วมือ ฝ่ามือ และตรวจพิสูจน์ลายนิ้วมือด้วยระบบคอมพิวเตอร์
๒) ห้องปฏิบัติการกลุ่มตรวจสอบอาวุธปืนและวัตถุพยานทางฟิสิกส์
เพื่อเยี่ยมชมการตรวจพิสูจน์เขม่าปืน และวัตถุพยานต่าง ๆ
๓) ห้องปฏิบัติการกลุ่มตรวจพิสูจน์ทางเคมี เพื่อเยี่ยมชมการตรวจหาสารเสพติดจากเส้นผม
การตรวจหาสารพิษ และการตรวจพิสูจน์สารระเบิด
๔) ห้องปฏิบัติการตรวจสารพันธุกรรมทางคดี เพื่อเยี่ยมชมการตรวจหาสารพันธุกรรมจากวัตถุพยาน
ในคดีอาญา การจัดเก็บสารพันธุกรรมของผู้ต้องขังทั่วประเทศ
และการตรวจสารพันธุกรรมเพื่อให้สัญชาติแก่บุคคลที่อยู่ชายขอบของประเทศไทย เป็นต้น
รัฐบาลไทย-ข่าวทำเนียบรัฐบาล-​ไม่คลายล็อก ต่อเวลาต่างด้าว MOU ครบ 4 ปี อยู่ทำงานในไทยต่อ ถึง 31 พฤษภาคม 2563
วันศุกร์ที่ 8 พฤษภาคม 2563
​ไม่คลายล็อก ต่อเวลาต่างด้าว MOU ครบ 4 ปี อยู่ทํางานในไทยต่อ ถึง 31 พฤษภาคม 2563
นายสุชาติ พรชัยวิเศษกุล อธิบดีกรมการจัดหางาน เผย เมื่อวันที่ 5 พฤษภาคม 2563 คณะรัฐมนตรีมีมติเห็นชอบขยายเวลาให้แรงงานต่างด้าว
กลุ่มที่ 1) เข้ามาทํางานตามข้อตกลง MOU ได้แก่ กัมพูชา ลาว และเมียนมา ที่มีวาระการจ้างงานครบ 4 ปี และระยะเวลาการอนุญาตให้อยู่ในราชอาณาจักรสิ้นสุดลง 2) คนต่างด้าวสัญชาติกัมพูชา และเมียนมา ที่ถือบัตรผ่านแดนที่ได้รับอนุญาตให้เข้ามาทํางานในราชอาณาจักร ตามความตกลงว่าด้วยการข้ามแดนในลักษณะไป – กลับ หรือตามฤดูกาลซึ่งครบวาระการจ้างงานหรือการอนุญาตให้พํานักในเขตพื้นที่ชายแดนที่ได้รับอนุญาตสิ้นสุด แต่ไม่สามารถเดินทางออกนอกราชอาณาจักรได้ก่อนหรือในวันที่ 31 พฤษภาคม 2563 เนื่องจากมาตรการป้องกันการแพร่ระบาดของโรคติดเชื้อไวรัสโคโรนา 2019 หรือโรคโควิด 19 ให้อยู่ในราชอาณาจักรเป็นการชั่วคราวและทํางานได้ต่อไป ตั้งแต่วันที่ 1 พฤษภาคม 2563 ถึงวันที่ 31 พฤษภาคม 2563 ตาม ประกาศสถานการณ์ฉุกเฉินในทุกเขตท้องที่ทั่วราชอาณาจักร (คราวที่ 1) ลงวันที่ 28 เมษายน พ.ศ. 2563 ที่ได้ขยายระยะเวลาการประกาศสถานการณ์ฉุกเฉินต่อไปอีกระยะหนึ่ง
“มาตรการ การจํากัดการเคลื่อนย้ายแรงงาน การควบคุมการเดินทางข้ามเขตพื้นที่จังหวัด รวมถึงการระงับการเข้าออกราชอาณาจักร ที่ยังมีผลบังคับใช้ต่อไป ส่งผลให้คนต่างด้าว ทั้งสองกลุ่มนี้ ไม่สามารถเดินทางกลับประเทศต้นทางได้ ซึ่งหากไม่ขยายระยะเวลาการอยู่ในราชอาณาจักรเป็นการชั่วคราวและการทํางานให้กับคนต่างด้าวเพิ่มเติมต่อไปอีก จะทําให้ส่งผลกระทบต่อหลายภาคส่วนได้ โดยเฉพาะ การป้องกันการระบาดของโรคโควิด 19 จากการข้ามจังหวัด เพื่อลดโอกาสเสี่ยงต่อการแพร่เชื้อกลับมารุนแรงขึ้นใหม่ ” นายสุชาติฯ กล่าว
ทั้งนี้ ในช่วงเดือนมีนาคม ถึง เมษายน 2563 มีจํานวนคนต่างด้าวที่เข้ามาทํางานตามบันทึกความเข้าใจว่าด้วยความร่วมมือด้านแรงงาน (MOU) ซึ่งวาระการจ้างงานจะครบ 4 ปี ประมาณ 29,083 คน จําแนกเป็น กัมพูชา 12,801 คน ลาว 3,092 คน และ เมียนมา 13,190 คน ส่วน คนต่างด้าวที่เข้ามาทํางานตามความตกลงว่าด้วยการข้ามแดนในลักษณะไป – กลับ หรือแบบตามฤดูกาล ซึ่งครบวาระการจ้างงานหรือการอนุญาตให้พํานักในเขตพื้นที่ชายแดนที่ได้รับอนุญาตสิ้นสุด ประมาณ 43,975 คน จําแนกเป็น กัมพูชา 25,236 คน เมียนมา 18,739 คน
ขณะที่ ในเดือนพฤษภาคม 2563 นี้ จะมีจํานวนคนต่างด้าวที่เข้ามาทํางานตามบันทึกความเข้าใจว่าด้วยความร่วมมือด้านแรงงาน (MOU) ซึ่งวาระการจ้างงานจะครบ 4 ปี ประมาณ 15,139 คน (กัมพูชา 6,398 คน ลาว 1,449 คน เมียนมา 7,292 คน) และคนต่างด้าวที่เข้ามาทํางานตามความตกลงว่าด้วยการข้ามแดนในลักษณะไป – กลับ หรือแบบตามฤดูกาล ซึ่งครบวาระการจ้างงานหรือการอนุญาตให้พํานักในเขตพื้นที่ชายแดนที่ได้รับอนุญาตสิ้นสุด ประมาณ 20,389 คน จําแนกเป็น กัมพูชา 11,502 คน เมียนมา 8,887 คน
รัฐบาลไทย-ข่าวทำเนียบรัฐบาล-รัฐบาลสนับสนุนการออกแบบอาคารประหยัดไฟฟ้า เดินหน้าแผนอนุรักษ์พลังงาน 10 ปี ตั้งเป้าประหยัดได้ 30% พร้อมดึงผู้ประกอบการร่วมสร้างเมืองนวัตกรรมประหยัดพลังงานแห่งอนาคต
วันเสาร์ที่ 8 เมษายน 2560
รัฐบาลสนับสนุนการออกแบบอาคารประหยัดไฟฟ้า เดินหน้าแผนอนุรักษ์พลังงาน 10 ปี ตั้งเป้าประหยัดได้ 30% พร้อมดึงผู้ประกอบการร่วมสร้างเมืองนวัตกรรมประหยัดพลังงานแห่งอนาคต
รัฐบาลสนับสนุนการออกแบบอาคารเพื่ออนุรักษ์พลังงาน ซึ่งเป็นส่วนหนึ่งของการดําเนินงานตามแผนอนุรักษ์พลังงานของประเทศ พ.ศ. 2558 -2579 ที่เน้นการสร้างเครือข่ายความร่วมมือกับผู้พัฒนาอสังหาริมทรัพย์ และการบังคับใช้กฎหมาย
วันนี้ (8 เม.ย. 60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลสนับสนุนการออกแบบอาคารเพื่ออนุรักษ์พลังงาน ซึ่งเป็นส่วนหนึ่งของการดําเนินงานตามแผนอนุรักษ์พลังงานของประเทศ พ.ศ. 2558 -2579 ที่เน้นการปฏิบัติการเชิงรุก 2 เรื่อง คือ การสร้างเครือข่ายความร่วมมือกับผู้พัฒนาอสังหาริมทรัพย์ และการบังคับใช้เป็นกฎหมาย
"กระทรวงพลังงานตั้งเป้าหมายลดการใช้พลังงานให้ได้ร้อยละ 30 ภายในปี 2579 โดยล่าสุดได้ลงนามบันทึกความเข้าใจร่วมกับภาคเอกชนผู้พัฒนาอสังหาริมทรัพย์ จํานวน 5 แห่ง เพื่อสร้างบ้านประหยัดพลังงานให้คนไทยได้อยู่อาศัยอย่างเป็นรูปธรรม ได้แก่ บริษัท ปูนซีเมนต์ไทย จํากัด(มหาชน) บริษัท พฤกษา เรียลเอสเตท จํากัด (มหาชน) บริษัท เซ็นทรัล พัฒนา จํากัด (มหาชน) บริษัท อนันดา ดีเวลลอปเม้นท์ จํากัด (มหาชน) และบริษัท นารายณ์พร็อพเพอร์ตี้ จํากัด (มหาชน)"
ทั้งนี้ ในปีนี้จะเริ่มนําร่องกับอสังหาริมทรัพย์ที่มีพื้นที่ 10,000 ตร.ม. ขึ้นไปก่อน และจะทยอยขยายลงไปจนถึงพื้นที่ 2,000 ตร.ม. ภายในปี 2562 ถือเป็นจุดเริ่มต้นที่ทุกฝ่ายช่วยกันลดการใช้พลังงานและประชาชนมีทางเลือกมากขึ้น และในอนาคตจะขยายความร่วมมือไปยังผู้พัฒนาอสังหาริมทรัพย์รายอื่นต่อไป
"ท่านนายกฯ อยากให้สถานที่ราชการและหน่วยงานของในทุกระดับได้คํานึงถึงการออกแบบก่อสร้างอาคารของตนที่ช่วยอนุรักษ์พลังงานด้วย โดยนําองค์ความรู้จากงานวิจัย เทคโนโลยีและนวัตกรรมด้านพลังงานไปใช้ประโยชน์ เพื่อให้ประเทศไทยก้าวไปสู่การเป็นเมืองนวัตกรรมประหยัดพลังงานแห่งอนาคตได้ในอนาคต”
สําหรับการออกแบบอาคารอนุรักษ์พลังงาน จะเน้นเรื่องการใช้ประโยชน์จากแสงสว่างและอุณหภูมิตามธรรมชาติให้มากที่สุด เพื่อให้ใช้พลังงานไฟฟ้าน้อยที่สุด เช่น เลือกทิศทางในการตั้งอาคารโดยพิจารณาจากทิศทางของลมและแสงแดด วางตําแหน่งประตูหน้าต่างให้ลมพัดไหลเวียนเข้าออกได้เพื่อระบายอากาศ ใช้ผนังโปร่งแสงบางส่วนให้แสงสว่างจากธรรมชาติเข้าถึงเพื่อประหยัดไฟในเวลากลางวัน ใช้หลอดไฟประหยัดพลังงาน ใช้วัสดุในการก่อสร้างอาคารและหลังคาที่ไม่ดูดกลืนความร้อน เป็นต้น
............l
สํานักโฆษก
รัฐบาลไทย-ข่าวทำเนียบรัฐบาล-รมช.เกษตรฯ ตรวจเยี่ยมการดำเนินงานตามแผนการผลิตและตลาดข้าวครบวงจรและแผนปฏิบัติงานเกษตรอินทรีย์
วันอังคารที่ 20 มิถุนายน 2560
รมช.เกษตรฯ ตรวจเยี่ยมการดําเนินงานตามแผนการผลิตและตลาดข้าวครบวงจรและแผนปฏิบัติงานเกษตรอินทรีย์
รัฐมนตรีช่วยเกษตรฯ ลงพื้นที่ตรวจเยี่ยมการดําเนินงานตามแผนการผลิตและตลาดข้าวครบวงจรและแผนปฏิบัติงานเกษตรอินทรีย์ พร้อมพบปะเกษตรกร ณ จังหวัดยโสธร และจังหวัดร้อยเอ็ด
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมการขับเคลื่อนการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์ พร้อมพบปะเกษตรกร ณ จังหวัดยโสธร และจังหวัดร้อยเอ็ด ว่า การลงพื้นที่ดังกล่าว ได้มีการประชุมติดตามการดําเนินงานในเรื่องข้าวครบวงจร นาแปลงใหญ่ และเกษตรอินทรีย์ ร่วมกับหน่วยงานในสังกัดกระทรวงเกษตรและสหกรณ์ และหน่วยงานที่เกี่ยวข้อง ซึ่งการดําเนินการนาแปลงใหญ่จะทําให้เกษตรกรมีการรวมกลุ่มกันอย่างเข้มแข็งและผลิตสินค้าที่มีคุณภาพ สามารถลดต้นทุนและเพิ่มผลผลิตได้ ส่งผลให้เกษตรกรมีชีวิตความเป็นอยู่ที่ดีขึ้น โดยกระทรวงเกษตรฯ จะดําเนินการในรูปแบบโครงการประชารัฐ โดยบูรณาการความร่วมมือระหว่างภาคส่วนต่างที่เกี่ยวข้อง ทั้งภาครัฐและเอกชน ตั้งแต่ระดับต้นทางถึงปลายทาง เกษตรกรต้องมีการรวมตัวกันในการผลิตข้าวคุณภาพทั้ง GAP และข้าวอินทรีย์ ผู้ประกอบการที่เกี่ยวกับการผลิตมีส่วนช่วยให้การสนับสนุนในด้านต่าง ๆ อาทิ การรับซื้อข้าวจากโครงการนาแปลงใหญ่ในราคานําตลาด
นอกจากนี้ กระทรวงเกษตรและสหกรณ์ เล็งเห็นถึงศักยภาพการผลิตข้าวอินทรีย์ของภาคอีสาน จึงมีความมุ่งมั่นในการยกระดับมาตรฐานสินค้าเกษตร มีเป้าหมายที่จะเพิ่มพื้นที่เพาะปลูกข้าวอินทรีย์โดยผลักดันผ่านโครงการส่งเสริมการผลิตข้าวอินทรีย์ 1 ล้านไร่ เน้นย้ําให้เจ้าหน้าที่ในพื้นที่ประชาสัมพันธ์สร้างความเข้าใจที่ถูกต้องให้แก่เกษตรกร ในประเด็นดังต่อไปนี้
1. พื้นที่ที่จะเข้าร่วมโครงการต้องเป็นพื้นที่ที่ยังไม่ได้รับการรับรองเกษตรอินทรีย์มาก่อน
2. หากเกษตรกรที่อยู่ในระบบการรับรองแบบมีส่วนร่วม (PGS) ซึ่งเป็นระบบการรับรองคุณภาพที่มุ่งเน้นการรับประกันคุณภาพในท้องถิ่น มีความสนใจสามารถเข้าร่วมโครงการนาอินทรีย์ได้ โดยไม่ต้องออกจากกลุ่มเดิม
3. เกษตรกรที่อยู่ในกลุ่มที่ต้องการมาตรฐานสากล เช่น IFOAM USDA หรือ EU สามารถเข้าร่วมโครงการนาอินทรีย์ได้ โดยกลุ่มเกษตรกรที่เข้าร่วมโครงการ ถ้าผ่านการตรวจสอบ จะได้รับการรับรองมาตรฐานเกษตรอินทรีย์ของกระทรวงเกษตรและสหกรณ์ (Organic Thailand) นอกเหนือจากการรับรองตามมาตรฐานสากลของกลุ่ม
การทําเกษตรอินทรีย์ นอกจากจะตอบสนองความต้องการของผู้บริโภคที่ให้ความสําคัญกับสุขภาพแล้ว ยังส่งผลดีต่อสุขภาพของเกษตรกร เนื่องจากการทําเกษตรอินทรีย์ไม่ใช้ยาปราบศัตรูพืช ปุ๋ยเคมี และสารเคมี อีกทั้งยังเป็นการลดต้นทุนการผลิตของเกษตรกรได้ด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหมเครือรัฐออสเตรเลีย และคณะ เข้าเยี่ยมคำนับ รอง นรม. และ รมว.กห. ในโอกาสเดินทางเยือนประเทศไทยอย่างเป็นทางการในฐานะแขกของ กห.
วันพุธที่ 23 สิงหาคม 2560
รัฐมนตรีว่าการกระทรวงกลาโหมเครือรัฐออสเตรเลีย และคณะ เข้าเยี่ยมคํานับ รอง นรม. และ รมว.กห. ในโอกาสเดินทางเยือนประเทศไทยอย่างเป็นทางการในฐานะแขกของ กห.
รัฐมนตรีว่าการกระทรวงกลาโหมเครือรัฐออสเตรเลีย และคณะ เข้าเยี่ยมคํานับ รอง นรม. และ รมว.กห. ในโอกาสเดินทางเยือนประเทศไทยอย่างเป็นทางการในฐานะแขกของ กห.
พล.ต.คงชีพ ตันตระวาณิชย์ โฆษก กห. เปิดเผยว่า เมื่อ 23 ส.ค.60 เวลา 10.00 น. พล.อ.ประวิตร วงษ์สุวรรณ รอง นรม. และ รมว.กห. ให้การต้อนรับ นางสาว Marise Payne รมว.กห.เครือรัฐออสเตรเลีย และคณะ ณ ศาลาว่าการกลาโหม ในโอกาสเดินทางเยือนประเทศไทยอย่างเป็นทางการ ในฐานะแขกของ กห. ระหว่าง 22 – 24 ส.ค.60
นางสาว Marise ได้กล่าว แสดงความอาลัยอย่างสุดซึ้ง ต่อการสวรรคตของพระบาทสมเด็จพระปรมินทรมหาภูมิพลอดุลยเดช พร้อมทั้งได้แสดงความยินดีกับประชาชนไทย ในการเสด็จขึ้นครองราชย์ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร และกล่าวถึงความสัมพันธ์ระหว่างออสเตรเลียและไทย ที่มีพัฒนาการอย่างแน่นแฟ้น โดยเฉพาะ กห.ของทั้งสองประเทศ ที่คงความต่อเนื่องในการสานต่อความสัมพันธ์และแลกเปลี่ยนความร่วมมือทางทหารระหว่างกันอย่างใกล้ชิด ทั้งด้านการฝึก ศึกษา การรักษาสันติภาพ การลาดตระเวนทางทะเล และการแลกเปลี่ยนข่าวสาร พร้อมทั้งเสนอ ให้มีการฝึกการลาดตระเวนทางทะเลร่วมกัน ในต้นปี 61 เพื่อพัฒนาศักยภาพความร่วมมือทางทะเล ขณะเดียวกัน ก็ขอขอบคุณไทยที่ให้การสนับสนุนออสเตรเลีย ในเวทีการประชุมรัฐมนตรีกลาโหมอาเซียนกับประเทศคู่เจรจา ( ADMM Plus ) เพื่อร่วมกันรักษาความมั่นคงของภูมิภาค
พล.อ.ประวิตร ได้กล่าวขอบคุณ นางสาว Marise ที่แสดงความอาลัยต่อการสวรรคตของพระบาทสมเด็จพระเจ้าอยู่หัว ในรัชกาลที่ 9 พร้อมทั้งขอบคุณออสเตรเลีย ที่ให้การสนับสนุนความร่วมมือทางทหารกับไทยมาโดยตลอด โดยเฉพาะได้ส่งเรือรบเข้าร่วมพิธีสวนสนามทางเรือ ที่ประเทศไทยจะเป็นเจ้าภาพจัดขึ้น ในโอกาสครบรอบ 50ปีอาเซียน ใน พ.ย.60 และกล่าวว่า การเดินทางเยือนไทยของรมว.กระทรวงต่างประเทศและรมว.กระทรวงกลาโหมออสเตรเลีย ในระยะเวลาที่ใกล้กันที่ผ่านมา สะท้อนถึงความสัมพันธ์ของทั้งสองประเทศที่แน่นแฟ้นมาโดยตลอด ทั้งนี้ ความร่วมมือทางทหารที่ใกล้ชิดและแน่นแฟ้นระหว่างกัน จะเป็นส่วนสําคัญ ให้เราสามารถรับมือกับความท้าทายของภูมิภาคและของโลกร่วมกัน
รัฐบาลไทย-ข่าวทำเนียบรัฐบาล-รองนรม. พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ  ครั้งที่ 2/2561
วันจันทร์ที่ 9 กรกฎาคม 2561
รองนรม. พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ  ครั้งที่ 2/2561
โดยที่ประชุมมีมติเห็นชอบในหลักการของการส่งเสริมความเข้าใจและสร้างกลไกความร่วมมือระหว่างผู้ประกอบการกลุ่มอุตสาหกรรม  ซึ่งได้รับความร่วมมือจากหน่วยงานทั้งภาครัฐและเอกชนที่เกี่ยวข้อง เพื่อสอดคล้องกับยุทธศาตร์ชาติ ระยะ 20 ปี ต่อไป
วันนี้ (9 กรกฎาคม 2561) เวลา 15.45 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกรอบคุณวุฒิแห่งชาติ ครั้งที่ 2/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบในหลักการของการส่งเสริมความเข้าใจและสร้างกลไกความร่วมมือระหว่างผู้ประกอบการกลุ่มอุตสาหกรรมและรัฐบาลในการพัฒนากําลังคนและขับเคลื่อนระบบคุณวุฒิวิชาชีพให้มีขีดความสามารถในระดับสากล โดยการนําเสนอข้อมูลความต้องการกําลังคนเชิงปริมาณและคุณภาพระยะเวลา 3 - 5 ปี พร้อมกําหนดมาตรฐานอาชีพและการปรับปรุงพัฒนาอย่างต่อเนื่องทุก 2 ปี ตลอดจนติดตามและให้การรับรองหลักสูตรที่สอดคล้องกับมาตรฐานวิชาชีพโดยได้รับความร่วมมือจากหน่วยงานทั้งภาครัฐและเอกชนที่เกี่ยวข้อง เพื่อสอดคล้องกับยุทธศาตร์ชาติ ระยะ 20 ปี ต่อไป
..............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. แถลงย้ำมาตรการเงินช่วยเหลือเยียวยาคนพิการทุกคนคนละ 1,000 บาท พร้อมเพิ่มเบี้ยความพิการจาก 800 บาท เป็น 1,000 บาท ให้กับเด็กพิการที่มีอายุต่ำกว่า 18 ปี
วันพุธที่ 29 เมษายน 2563
พม. แถลงย้ํามาตรการเงินช่วยเหลือเยียวยาคนพิการทุกคนคนละ 1,000 บาท พร้อมเพิ่มเบี้ยความพิการจาก 800 บาท เป็น 1,000 บาท ให้กับเด็กพิการที่มีอายุต่ํากว่า 18 ปี
พม. แถลงย้ํามาตรการเงินช่วยเหลือเยียวยาคนพิการทุกคนคนละ 1,000 บาท พร้อมเพิ่มเบี้ยความพิการจาก 800 บาท เป็น 1,000 บาท ให้กับเด็กพิการที่มีอายุต่ํากว่า 18 ปี
วันนี้ (29 เม.ย.63) เวลา 15.00 น. กระทรวงการพัฒนาสังคมและความมั่นคงของมนุษย์ (พม.) จัดแถลงข่าวการดําเนินงานตามภารกิจสําคัญของกระทรวง พม. ดังนี้ 1. มาตรการเงินช่วยเหลือเยียวยาคนพิการ 1,000 บาท เพื่อช่วยเหลือคนพิการที่มีความเดือดร้อนและได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และ 2. การเพิ่มเบี้ยความพิการจาก 800 บาท เป็น 1,000 บาท ให้กับเด็กพิการทั่วประเทศที่มีอายุต่ํากว่า 18 ปี และมีบัตรประจําตัวคนพิการ โดยมี นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ เป็นผู้แถลงข่าว ณ บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นางธนาภรณ์ กล่าวว่า จากสถานการณ์การแพร่ระบาดของไวรัสโควิด-19 ที่ส่งผลกระทบต่อประชาชนในวงกว้างอย่างต่อเนื่อง โดยเฉพาะกลุ่มคนพิการเป็นกลุ่มที่มีความเปราะบางและมีความเสี่ยงจากผลกระทบดังกล่าว กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) จึงได้เร่งออกมาตรการการช่วยเหลือเยียวยาคนพิการในช่วงภาวะวิกฤตินี้ โดยเมื่อวันที่ 28 เมษายน 2563 ที่ประชุมคณะรัฐมนตรี (ครม.) ได้มีมติเห็นชอบตามที่กระทรวง พม. เสนอมาตรการเงินช่วยเหลือเยียวยาคนพิการ 1,000 บาท เพื่อเป็นการช่วยเหลือเยียวยาบรรเทาความเดือดร้อนในเบื้องต้นให้กับคนพิการทุกคนที่มีบัตรประจําตัวคนพิการ จํานวน 2 ล้านคน คนละ 1,000 บาท จ่ายครั้งเดียว โดยใช้งบประมาณจากกองทุนส่งเสริมและพัฒนาคุณภาพชีวิตคนพิการ สําหรับการจ่ายเงิน พก. ได้ประสานงานกับกระทรวงการคลัง เพื่อเร่งจ่ายเงินให้คนพิการโดยเร็ว และไม่ต้องลงทะเบียนใดๆ
นางธนาภรณ์ กล่าวต่อไปว่า สําหรับการจ่ายเงินช่วยเหลือดังกล่าวแบ่งเป็น 2 กลุ่ม คือ 1) คนพิการที่เคยได้รับเบี้ยความพิการ กรณีมีบัญชีธนาคาร จะโอนเงินเข้าบัญชี และกรณีรับเป็นเงินสด จะได้รับเงินสด และ 2) คนพิการที่ไม่ได้รับเบี้ยความพิการ พม. จะส่งเจ้าหน้าที่ลงเยี่ยมบ้านและจ่ายเงินให้คนพิการโดยเร็ว ทั้งนี้ หากคนพิการที่ไม่ได้รับเบี้ยความพิการหรือประสงค์รับเงินช่วยเหลือผ่านบัญชีธนาคารสามารถแจ้งข้อมูลมายังศูนย์บริการคนพิการจังหวัดทั่วประเทศ
นางธนาภรณ์ กล่าวเพิ่มเติมว่า นอกจากนี้ เมื่อวันที่ 28 เมษายน 2563 คณะรัฐมนตรีได้มีมติเห็นชอบการปรับเพิ่มเบี้ยความพิการจาก 800 บาท เป็น 1,000 บาท ให้กับเด็กพิการทั่วประเทศที่มีอายุต่ํากว่า 18 ปี ที่มีบัตรประจําตัวคนพิการ จํานวนกว่า 120,000 คน ทั้งนี้ จะมีผลตั้งแต่วันที่ 1 ตุลาคม 2563 เป็นต้นไป ทั้งนี้ หากมีปัญหาข้อสงสัยสามารถติดต่อได้ที่ กรมส่งเสริมและพัฒนาคุณภาพชีวิตคนพิการ โทร 0 2354 3388 ต่อ 307 หรือ กองทุนส่งเสริมและพัฒนาคุณภาพชีวิตคนพิการ โทร 0 2106 9307 หรือ ศูนย์ช่วยเหลือสังคม โทร. 1300 และ สายด่วนคนพิการ โทร. 1479 รวมทั้ง ศูนย์บริการคนพิการจังหวัดทั่วประเทศ หรือช่องทางออนไลน์ต่างๆ ของ พก.